কেন্দ্রীয় বাজেট ২০২৫-২৬: তফশিলি জাতি-উপজাতি মহিলাদের জন্য বিশেষ ঋণ কর্মসূচি

নয়াদিল্লি: ২০২৫-২০২৬ (Budget 2025-2026) সালের আশা ভরসার বাজেট পেশ করলেন অর্থমন্ত্রী নির্মলা সীতারামন (Nirmala Sitharaman)। শনিবার সকাল ১১ টায় শুরু হয় বাজেট পেশ। বাজেট (Budget) পেশের শুরুতেই তুমুল হইহট্টগোল শুরু করেন বিরোধীরা।

স্পিকার ওম বিড়লার (Speaker Om Birla) বার বার অনুরোধ সত্ত্বেও হট্টোগোল চলতে থাকে। প্রায় ১০ মিনিট পার হওয়ার পর শান্ত হয় সংসদ।

অর্থমন্ত্রী জানান, বাজেটে বিদ্যুৎ, কৃষি এবং ক্ষুদ্রশিল্প-সহ ছ’টি ক্ষেত্রে সংস্কার করা হবে। তফশিলি জাতি এবং তফশিলি উপজাতি (Schedule Castes and Schedule Tribes) মহিলাদের জন্য বিশেষ ঋণ কর্মসূচি (Loan program) । উদ্যোগপতি মহিলাদের আগামী পাঁচ বছরে ২ কোটি টাকা পর্যন্ত ঋণ।

আরও পড়ুন: মোবাইলের দাম কি কমল?

ভোজ্য তেল এবং ডালজাতীয় শস্যে আত্মনির্ভর হওয়ার চেষ্টা। সেইসঙ্গে কেন্দ্রীয় অর্থমন্ত্রীর ঘোষণা, বিভিন্ন ডিজিটাল প্ল্যাটফর্মের গিগ কর্মীদের জন্য কেন্দ্রীয় সরকার সচিত্র পরিচয়পত্র এবং রেজিস্ট্রেশনের ব্যবস্থা করবে।

কেন্দ্রে ই-শ্রম পোর্টালে সেই সুবিধা পাবেন গিগ কর্মীরা (Gig workers) । থাকছে স্বাস্থ্যবিমার (health insurance) সুযোগ। প্রধানমন্ত্রী জন আরোগ্য যোজনার আওতায় সকল কর্মীদের স্বাস্থ্যবিমার সুবিধা দেওয়া হবে। সুবিধা পাবে প্রায় এক কোটি গিগ কর্মী।

নীতি আয়োগের রিপোর্ট অনুযায়ী, ২০২০-২১-এ দেশে গিগ-কর্মীর সংখ্যা ছিল ৭৭ লক্ষ। ২০২৯-৩০-এ তা ২ কোটি ৩৫ লক্ষে পৌঁছে যাবে বলে অনুমান।